Det var en samlingsregjering under andre verdenskrig i Danmark mellom Socialdemokratiet, Venstre, Det Konservative Folkeparti og Radikale Venstre. Regjeringen hadde også ministre utenom partiene. Statminister Vilhelm Buhl måtte gå av allerede i november 1942 etter den såkalte «Telegramkrisen». Dette var et telegram som ble sendt av kong Christian X av Danmark til Adolf Hitler hvor han takket for en hilsen han hadde fått til fødselsdagen med ordene «Spreche meinen besten Dank aus» (dansk: «Udtaler min bedste tak»). Ordlyden var en standardtekst det danske kongehuset benyttet, men ble oppfattet som fornærmende av Hitler.